De Press

De Press er et polsk-norsk rockeband grunnlagt i Oslo i 1980. Bandet var ledende innen det som på 1980-tallet ble kalt nyveiv-musikk.

De Press besto opprinnelig av Andrej Nebb (vokal, bass), Jørn Christensen (gitar) og Ola Snortheim (trommer). Deres LP Block to Block ble produsert av John Leckie og solgte i  eksemplarer.

Historie 
Block to Block er bandets første LP, og den inneholder dels polske, dels engelske tekster, men på omslaget er de engelske tekstene bokstavert etter polske rettskrivningsregler. Bandets neste utgivelse, EP-en Lars Hertervig, inneholdt blant annet låta «Fiskepudding», som inneholder en del norske ord. Bandet deltok også sammen med Kjøtt og The Aller Værste! på en turné i Polen der de blant annet spilte ved det da streikerammede Leninverftet i Gdańsk. For albumet vant bandet Spellemannprisen 1981 i klassen rock.

Block to Block ble fulgt opp av Product i 1982, uten at den oppnådde forgjengerens salgstall. På dette tidspunktet hadde det også oppstått interne spenninger som til slutt førte til at bandet ble oppløst. Plata On The Other Side, som kom ut etter oppløsningen i 1983, består av live-versjoner av gamle låter. Plata inneholder også fem studioinnspillinger som var til overs fra tidligere innspillinger. Anders Sevaldson (keyboards) medvirker på to og Rolf Recknagel (kompgitar) på tre av låtene.  På dette tidspunktet hadde Nebb allerede startet sitt nye prosjekt Holy Toy, mens Snortheim og Christensen begynte å spille med Lars Lillo-Stenberg. Det var denne konstellasjonen som først spilte inn «Tøff i pyjamas», som senere skulle bli en hit for deLillos. Begge har siden spilt i flere band.

Originalbesetningen kom sammen igjen i 1990 og kom med flere nye utgivelser før de igjen la opp i 1993. Andrej Nebb har gjort flere comeback og utgitt en rekke plater under De Press-navnet i sitt hjemland, Polen, uten de øvrige originalmedlemmene. Han opptrådte blant annet i 2005 med en utgave av De Press som bare inneholdt ham selv fra originalbesetningen. Denne utgaven av bandet har også gitt ut et album i Norge, Rekyl, og deltatt på en hyllestplate til Jokke og Valentinerne.

Medlemmer

Nåværende 
 Andrej Nebb - vokal (tidligere også bass)
 Helge Hovland - gitar
 Atle Rakvåg - bass
 Jonas Kjærnsrød - trommer

Tidligere
 Jørn Christensen - gitar, keyboard, kor
 Ola Snortheim - trommer, kor 
 Per Vestaby - bass
 Palle Krüger - trommer 
 Dag Igland - gitar
 Håkon Storm-Mathisen - gitar
 Harald Værnor - gitar/keyboard
 Arthur Holøien - bass 
 Guri Tovil - bass 
 Robert Vitting - trommer 
 Øyvind Hansen - trommer, perkusjon, keyboard
 Robert Kasprzyk - trommer 
 Anders Sevaldson - saksofon/tangenter (1981)
 Dariusz Budkiewicz - bassgitar
 Jacek Szczepaniak - gitar
 Seweryn Piętka - perkusjon 
 Tomasz Urbański - trekkspill 
 Sebastian Kret - gitar
 Maciej Mąka - gitar 
 Łukasz Badura - gitar 
 Sebastian Studnicki - gitar
 Tomasz Fudala - gitar, trekkspill
 Maciej Bełtowski - bass
 Łukasz Gocal - trommer 
 Dariusz Chrobak - trommer/perkusjon

Diskografi 

Album
 1981: Block to Block (LP), Siberia Music, nyutgitt på CD i 1989 av Sonet
 1982: Product (LP), Siberia, nytgitt på CD i 1990 av Sonet
 1983: On the Other Side (LP med live-stoff og tiloversblevent studiomateriale), Uniton Records, nyutgitt på CD i 2005 sammen med Lars Hertervig av Tatra
 1991: 3 Potocki (CD/kassett), DNA
 1991: The Ballshow Trio (LP/CD), Sonet
 1993: Vodka Party (CD), Sonet
 1994: Groj Skrzypko Groj (CD/kassett), Music Corner Records
 1996: Potargano Chalpa (CD), Music Corner
 2000: Śleboda (CD), Music Corner
 2001: Russian Party (CD), omredigert versjon av Vodka Party, Music Corner
 2006: Rekyl (CD), S2 Records
 2008: Zre nas konsumpcja (CD), MTJ
 2008: Kolędy (CD), MTJ
 2009: Myśmy Rebelianci (CD), MTJ
 2010: Norwid: Gromy i Pyłki (CD), MTJ
 2011: Amen (CD), Fonografika
 2013: Sex spod Tater (CD), MTJ
 2016: '56 (CD), Polskie Radio
 2019: Body Manifest (CD), Apollon

Samlealbum
 Dwie tęsknoty (CD, Music Corner 1998)
 deFinite (2CD, CD-R utgivelse trykket i kun 100 eks., Glomstulen Records 1999)
 Lars Hertervig + On The Other Side (CD, Tatra 2005)

Singler/EP-er 
 Pond (EP, en del eksemplarer med vedleggsark, Torpedo Plater 1980)
 Lars Hertervig (12", Siberia 1981, nyutgitt på CD sammen med On the Other Side, Tatra 2005)
 In a Crowded Room/Passages (7", Siberia 1982)
 East Block-2-Step/Frajerercka (7"/12", Sonet 1991)
 Bo Jo Cie Kochom (CD-singel, Sonet 1992)
 Potargano Chałpa EP (CD-singel, Music Corner 1996)
 Madness (CD-singel, Music Corner 1998)
 Kalhoz (CD-singel, Music Corner 1998)
 Kamaraci (CD-singel, Music Corner 2000)
 Odpocząć wreszcie (CD-EP, Music Corner 2000)
 Cy Bocycie Swinty Ojce (MCD, Music Corner 2002)
 Pust Wsiegda/War Stop (CD-singel, S2 Records 2005)
 Elektryczny Baca (CD-singel, MTJ 2008)
 Juhas (2008)
 Katyń Smoleńsk (2011)
 Agent Ego (2019)

Eksterne lenker 
 
 

Norske rockegrupper
Band etablert i 1980
Vinnere av Spellemannprisen